ناروے میں کورونا وائرس کی وبا

تصغیر|ناروے کا ایک کورونا وائرس یا کووڈ 19 سے متعلق پوسٹر

کووڈ-19 نے پوری دنیا کو ایک بے مثال اور سنگین بحران میں مبتلا کر دیا تھا اور ناروے بھی اس عالمی وبا کے اثرات سے محفوظ نہ رہ سکا۔ تاہم **ناروے میں کورونا وائرس کی وبا**  کا اثر کئی ممالک سے کافی کم رہا کیوں کہ ناروے نے اس مہلک وبا سے نمٹنے کے لیے جو حکمتِ عملی اپنائی، وہ نہایت مؤثر اور قابلِ ستائش رہی۔ اس کی بر وقت منصوبہ بندی، منظم نظامِ صحت اور عوامی تعاون کی بہ دولت ناروے نے نہ صرف وبا کو قابو میں رکھا بلکہ دیگر ممالک کے لیے ایک مثالی نمونہ بھی پیش کیا۔ اسی باعث ناروے کی کوششوں کو بین الاقوامی سطح پر سراہا گیا اور اس کی پالیسیوں کو دیگر اقوام نے بھی اپنانے کی کوشش کی۔

## کووڈ-19 کی ابتدا اور ناروے کا ابتدائی رد عمل (2020)
ناروے میں کووڈ-19 کا پہلا تصدیق شدہ معاملہ 26 فروری، 2020ء کو سامنے آیا۔ جیسے ہی وائرس کا پھیلاؤ شروع ہوا، ناروے کی حکومت نے فوری اور فیصلہ کن اقدامات اٹھائے تاکہ وبا کو قابو میں رکھا جا سکے۔ ان اقدامات میں قومی سطح پر لاک ڈاؤن نافذ کرنا، بین الاقوامی سرحدوں کو بند کرنا اور اندرون و بیرونِ ملک سفر پر سخت پابندیاں شامل تھیں۔

حکومت نے عوامی مقامات جیسے اسکول، کالج، ریستوران، جم اور دیگر غیر ضروری عوامی خدمات کو عارضی طور پر بند کر دیا۔ یہ اقدامات بظاہر سخت تھے، مگر ان کا مقصد عوام کی صحت اور حفاظت کو یقینی بنانا تھا۔

ناروے کی عوامی صحت سے متعلق حکمت عملی (پبلک ہیلتھ پالیسی) میں سائنسی ماہرین اور اداروں نے کلیدی کردار ادا کیا، خاص طور پر ناروے کے ادارۂ صحت عامہ — نارویجین پبلک ہیلتھ انسٹی ٹیوٹ (Norwegian Institute of Public Health - FHI) نے وبا کے پھیلاؤ کی نگرانی، تجزیہ اور اس کے انسداد کے لیے سفارشات فراہم کیں۔ ان کی تحقیق پر مبنی سفارشات نے حکومت کو مؤثر فیصلے کرنے میں مدد فراہم کی، جو ناروے کی کامیاب ابتدائی حکمت عملی کی بنیاد بنے۔

## انفیکشن / وائرس کی لہریں اور ویریئنٹس
سال 2020 اور 2021 کے دوران ناروے میں کووڈ-19 کی کئی لہریں دیکھنے میں آئیں۔ ان میں خاص طور پر ایلفا، ڈیلٹا اور بعد میں آنے والا اومیکرون ویریئنٹ شامل تھے، جنھوں نے وائرس کے پھیلاؤ کی رفتار میں نمایاں اضافہ کیا۔

2022 میں اومیکرون کی وجہ سے کیسز کی تعداد میں غیر معمولی اضافہ ہوا،  تاہم اس ویریئنٹ کی علامات نسبتاً ہلکی تھیں، جس کی وجہ سے اسپتال میں داخل ہونے والے مریضوں کی تعداد محدود رہی۔ اس سے صحت کے نظام پر دباؤ نسبتاً کم رہا، حالانکہ متاثرین کی تعداد میں واضح اضافہ ہوا تھا۔

## ویکسینیشن مہم کی کامیابی
ناروے میں کووڈ-19 ویکسینیشن یا ٹیکا اندازی کا آغاز 2020 کے آخر میں ہوا۔ ابتدائی طور پر ویکسین ان افراد کو دی گئی جو سب سے زیادہ خطرے میں تھے، جیسے کہ بزرگ شہری، طبی عملہ اور وہ افراد جو سنگین بیماریوں میں مبتلا تھے۔

2022 تک 90 فیصد سے زائد بالغ آبادی کو کم از کم دو خوراکیں دی جا چکی تھیں، جو ایک اہم سنگِ میل تھا۔ اس کے ساتھ ہی بوسٹر ڈوز بھی وسیع پیمانے پر دی گئی، خاص طور پر بزرگوں اور ان افراد کو جو طبی اعتبار سے زیادہ خطرے میں تھے۔ 

ناروے میں 15 جون 2021 تک دو ملین سے زائد افراد کو کووڈ-19 ویکسین کی پہلی خوراک دی جا چکی تھی، جبکہ 1.36 ملین افراد کو دوسری خوراک موصول ہو چکی تھی۔ نارویجین ایڈورس ڈرگ ریئیکشن ( متعلقہ ڈرگ کا مخالف رد عمل - ADR) رجسٹری میں ممکنہ طور پر سنگین ضمنی اثرات کی 1,472 رپورٹیں درج کی گئیں، جن میں 185 اموات کے کیسز بھی شامل تھے۔ ناروے نے آکسفورڈ-آسٹرازینیکا ویکسین کو اپنی ویکسینیشن مہم سے خارج کر دیا، جس کا فیصلہ پوٹے گارد (Pottegård) اور ان کے سائنس دان و ماہر طب ساتھیوں کی جانب سے کی گئی ایک تحقیق کے بعد کیا گیا۔یہ دیکھا گیا کہ 75 سال سے بڑی عمر کے افراد کو دیگر مسائل کے سبب منفی اثرات مرتب ہو سکتے ہیں۔ تاہم متاثرہ افراد کے اعداد و شمار اس ضمن میں کافی کم ہیں، جن کی وجہ کوئی تشفی بخش نتیجہ اخذ کرنا مشکل ہے۔ 

اس کے باوجود طبی ماہرین اور سماجی کارکنوں نے اس احساس کا بار بار اوادہ کیا ہے کہ ویکسینیشن نے نہ صرف ناروے ملک میں شہریوں کی اموات کی شرح کو نہ صرف کم کیا ہے بلکہ وبا کی شدت اور انفیکشن کے اثرات کو بھی نمایاں طور پر قابو میں رکھا۔ ناروے کی اس مربوط اور منظم طور پر انجام دی گئی ویکسینیشن حکمت عملی کو دنیا بھر میں سراہا گیا تھا۔

## ناروے کے نظامِ صحت کا کردار اور درپیش چیلنجز
ناروے کا نظامِ صحت دنیا کے بہترین صحت کے نظاموں میں شمار ہوتا ہے، جو اپنی شفافیت، رسائی اور مؤثر خدمات کی بہ دولت عالمی سطح پر تسلیم شدہ ہے۔ تاہم، کووڈ-19 کی وبا کے دوران خاص طور پر اس کے عروج کے وقت ناروے کی مضبوط صحت کا ڈھانچہ بھی شدید دباؤ کا شکار ہوا۔

وبا کے پھیلاؤ اور مریضوں کی بڑھتی ہوئی تعداد کے پیشِ نظر آئی سی یو (ICU) کی گنجائش میں اضافہ کیا گیا اور جہاں ضرورت محسوس ہوئی، وہاں عارضی اسپتال اور نگہداشت کے مراکز قائم کیے گئے تاکہ مریضوں کو فوری علاج کی سہولت فراہم کی جا سکے۔

اس کے علاوہ، ایک اور اہم پہلو جو نمایاں ہو کر سامنے آیا وہ ذہنی صحت کا بحران تھا۔ لاک ڈاؤن، سماجی تنہائی اور معاشرتی سرگرمیوں کی معطلی کے باعث ذہنی دباؤ، تنہائی اور اضطراب جیسے مسائل میں نمایاں اضافہ ہوا۔  خاص طور پر نوجوانوں، بزرگوں اور تنہا رہنے والے افراد میں ذہنی صحت کی خدمات کی طلب میں کئی گنا اضافہ دیکھا گیا۔

ناروے نے ان چیلنجز سے نمٹنے کے لیے آن لائن کونسلنگ، ہیلپ لائنز اور ذہنی صحت کے ماہرین کی دستیابی کو بڑھانے جیسے اقدامات کیے، لیکن اس بحران نے اس بات کو واضح کر دیا کہ مستقبل میں ذہنی صحت کے شعبے کو مزید مضبوط بنانے کی ضرورت ہے۔

## جانچ اور قرنطینہ کا نظام
ناروے میں کووڈ-19 کے دوران ٹیسٹنگ اور قرنطینہ کے لیے ایک مؤثر اور منظم نظام قائم کیا گیا۔ حکومت نے پی سی آر (PCR) اور ریپڈ اینٹیجن ٹیسٹ عوام کے لیے مفت فراہم کیے، جس سے بڑی تعداد میں شہریوں نے فائدہ اٹھایا۔  ان ٹیسٹ مراکز کو اسکولوں، صحت مراکز اور موبائل یونٹس کی مدد سے ملک بھر میں پھیلایا گیا تاکہ دور دراز علاقوں کے لوگ بھی آسانی سے ٹیسٹ کروا سکیں۔

جو افراد کووڈ-19 سے متاثر پائے گئے یا جن کا قریبی رابطہ کسی متاثرہ شخص سے ہوا تھا، انھیں سختی سے قرنطینہ میں رہنے کی ہدایت دی گئی۔ اس کے لیے خصوصی مراکز بھی بنائے گئے اور گھروں میں آئسولیشن کے لیے رہنما ہدایات جاری کی گئیں تاکہ وائرس کے پھیلاؤ کو روکا جا سکے۔

مزید برآں، ناروے کی حکومت نے "Smittestopp" کے نام سے ایک اسمارٹ فون ایپ بھی متعارف کروائی، جو رابطہ سراغ رسانی (contact tracing) کے لیے استعمال کی گئی۔ یہ ایپ متاثرہ افراد کے قریب آنے والے لوگوں کو مطلع کرنے میں مددگار ثابت ہوئی۔ تاہم، اس ٹیکنالوجی کے استعمال سے متعلق رازداری (privacy) کے خدشات بھی پیدا ہوئے اور کچھ لوگوں نے ڈیٹا سیکیورٹی پر سوالات اٹھائے۔

وقت کے ساتھ، کووڈ-19 کو اب موسمی فلو کی طرح سمجھا جا رہا ہے اور اب اس کے لیے سالانہ اپڈیٹڈ ویکسین کی سفارش کی جاتی ہے، خاص طور پر بزرگوں اور کمزور مدافعتی نظام رکھنے والے افراد کے لیے۔

آج، ناروے کی آبادی میں وسیع پیمانے پر قوتِ مدافعت (herd immunity) پائی جاتی ہے، جو ویکسینیشن اور قدرتی انفیکشن دونوں کا نتیجہ ہے۔ اس اجتماعی قوتِ مدافعت نے نہ صرف وائرس کے پھیلاؤ کو محدود کیا ہے بلکہ معمولاتِ زندگی کو بحال کرنے میں بھی اہم کردار ادا کیا ہے۔

## موجودہ احتیاطی تدابیر
ناروے میں اب ماسک پہننا اور سماجی فاصلے جیسے احتیاطی اقدامات لازمی نہیں رہے، لیکن انھیں اب بھی سردی اور فلو کے موسم میں اختیار کرنے کی سفارش کی جاتی ہے، خاص طور پر ایسے حالات میں جب وائرل انفیکشنز میں اضافہ ہو۔ یہ سفارشات ان افراد کے لیے زیادہ اہم سمجھی جاتی ہیں جو صحت کے حوالے سے کمزور ہیں یا جن کے اردگرد ایسے متاثرہ افراد موجود ہوں۔

کووڈ-19 ویکسینیشن اس وقت رضاکارانہ بنیادوں پر جاری ہے۔ حکومت کی طرف سے کسی پر دباؤ نہیں ڈالا جا رہا، تاہم بزرگ شہریوں، دائمی بیماریوں میں مبتلا افراد اور کمزور مدافعتی نظام والے افراد کو ویکسین لگوانے کی پر زور ترغیب دی جاتی ہے۔ ان کے لیے سالانہ بوسٹر ڈوز کی بھی سفارش کی جاتی ہے تاکہ بیماری کی شدت کو کم کیا جا سکے۔

مزید یہ کہ ناروے میں کووڈ-19 ٹیسٹنگ اب بھی دستیاب ہے، لیکن اس کا نظام پہلے سے زیادہ آسان اور انفرادی سطح پر منتقل ہو چکا ہے۔ لوگ اب ضرورت پڑنے پر گھر پر خود ٹیسٹ (Self-Test) کر سکتے ہیں اور ان ٹیسٹ کٹس (test kits) کو دواؤں کی دکانوں اور آن لائن ذرائع سے حاصل کیا جا سکتا ہے۔  یہ سہولت خاص طور پر اس وقت مفید ہوتی ہے جب کسی کو علامات محسوس ہوں یا کسی خطرناک ماحول میں جانے سے پہلے تسلی کرنی ہو۔

ان تمام تبدیلیوں کا مقصد یہ ہے کہ عوام اب وبا کے ساتھ ذمہ دارانہ طرزِ زندگی اختیار کریں اور اپنی اور دوسروں کی صحت کا خیال رکھتے ہوئے معمول کی زندگی گزاریں۔

## سفر اور سرحدی پالیسی

ناروے میں اب ملک میں داخل ہونے یا باہر جانے پر کوئی بڑی پابندی عائد نہیں ہے۔ کووڈ-19 کے ابتدائی دنوں میں جو سخت سفری ضوابط اور قرنطینہ کے اصول لاگو کیے گئے تھے، وہ اب ختم کر دیے گئے ہیں اور نارمل بین الاقوامی آمد و رفت دوبارہ بحال ہو چکی ہے۔

فی الوقت نہ تو ویکسینیشن سرٹیفکیٹ کی ضرورت ہے اور نہ مسافروں کے لیے کووڈ ٹیسٹ لازم ہے — البتہ کچھ استثنائی حالات میں، جیسے کہ کسی خاص ملک سے آنے والے مسافروں یا مخصوص طبی علامات کے حامل افراد کے لیے، ان اصولوں میں عارضی تبدیلی کی گئی ہے، جس دیگر لوگوں سے مستثنٰی ہے۔

عالمی سطح پر اب بھی نئے ویرینٹس (Variants) پر مسلسل نظر رکھی جا رہی ہے۔ نارویجین انسٹی ٹیوٹ آف پبلک ہیلتھ اور بین الاقوامی ادارے وائرس کی جینیاتی تبدیلیوں کی نگرانی کر رہے ہیں تاکہ کسی بھی نئی ممکنہ لہر یا خطرناک شکل کے خلاف بروقت اقدامات کیے جا سکیں۔

تاہم اصل غور طلب اور لوگوں کے لیے راحت کی بات یہ ہے کہ عمومی طور پر سفر مکمل طور پر کھلا ہے اور لوگ بغیر کسی بڑی یا پریشان کن رکاوٹ کے ناروے میں داخل ہو سکتے ہیں یا پھر یہاں سے باہر جا سکتے ہیں، جو معمولاتِ زندگی کی بحالی کی جانب ایک مثبت قدم ہے۔

## مستقبل کی تیاری اور نگرانی
ناروے کا ادارہ برائے صحت عامہ – نارویجین پبلک ہیلتھ انسٹی ٹیوٹ (Norwegian Institute of Public Health - FHI) – اب بھی وائرس اور اس کے نئے ویرینٹس کی مسلسل نگرانی کر رہا ہے۔ اس کا مقصد یہ ہے کہ اگر وائرس میں کوئی نئی تبدیلی یا خطرناک شکل سامنے آئے تو فوری طور پر اس کے خلاف مناسب اقدامات کیے جا سکیں۔ ناروے کی حکومت نے کووڈ - 19 سے سیکھے گئے اسباق کو سامنے رکھتے ہوئے اب مستقبل کی ممکنہ وباؤں سے نمٹنے کے لیے اپنی صحت عامہ کی خدمات کو مزید مضبوط بنانے پر توجہ دی ہے۔ ان کوششوں میں درج ذیل اقدامات شامل ہیں:

* اسٹاک پائلنگ (ذخیرہ اندوزی): ضروری طبی سامان جیسے ماسک، ویکسین، وینٹی لیٹرز اور حفاظتی آلات کی وافر مقدار میں ذخیرہ اندوزی کی جا رہی ہے تاکہ ہنگامی حالات میں کسی قسم کی قلت کا سامنا نہ ہو۔

* عملے کی تربیت: ڈاکٹرز، نرسز اور دیگر طبی عملے کو ہنگامی حالات سے نمٹنے کی خصوصی تربیت دی جا رہی ہے تاکہ وہ تیز رفتار اور مؤثر رد عمل دے سکیں۔

* ڈیجیٹل نگرانی کا نظام: حکومت نے ڈیجیٹل ہیلتھ مانیٹرنگ سسٹمز متعارف کروائے ہیں، جو نہ صرف بیماریوں کی بروقت شناخت میں مدد کرتے ہیں بلکہ اعداد و شمار کی بنیاد پر پالیسی سازی کو بھی بہتر بنایا جا سکے۔

ان تمام اقدامات نے مل کر ناروے کو نہ صرف کووڈ-19 جیسی خطرناک وبا سے نکالنے میں مدد دی، بلکہ اسے مستقبل کے کسی بھی عالمی صحت کے بحران کے لیے بہتر طور پر تیار بھی کیا ہے۔  ناروے اب ایک ایسے ماڈل کے طور پر دیکھا جاتا ہے جس نے صحت کی بحالی، ٹیکنالوجی کے استعمال اور سائنسی بنیادوں پر فیصلے کرنے میں توازن قائم رکھا۔

## خلاصہ
ناروے نے کووڈ-19 وبا کا سامنا ایک مؤثر، سائنسی اور منظم حکمتِ عملی کے تحت کیا، جس میں بروقت لاک ڈاؤن، ویکسینیشن مہم، ٹیسٹنگ اور صحت عامہ کی پالیسیوں نے مرکزی کردار ادا کیا۔ اگرچہ وبا کے دوران ایلفا، ڈیلٹا اور اومیکرون جیسے ویرینٹس سے متعدد لہریں آئیں، ناروے کی مضبوط صحت کا نظام، عوامی تعاون اور ذہنی و جسمانی صحت پر توجہ نے بحران کو قابو میں رکھنے میں مدد دی۔ ویکسینیشن کی بلند شرح، رابطہ سراغ رسانی کی ٹیکنالوجی اور مستقبل کی تیاری جیسے اقدامات کے باعث ناروے نہ صرف وبا سے مؤثر طریقے سے نکل سکا بلکہ عالمی سطح پر ایک قابلِ تقلید مثال کے طور پر ابھرا۔

## حوالہ جات

## مزید مطاکعہ
* Meng X, Cai Z, Si S and Duan D 2021 Applied Mathematics and Computation 403 126172 ISSN 0096-3003 URL https://www.ncbi.nlm.nih.gov/
pmc/articles/PMC7977478/ 1.1.3, 2.1.2, 2.1.2, 2.1.3, 2.2.3, B.1.3
* Abou-Ismail A 2020 Sn Comprehensive Clinical Medicine 2 852–858 ISSN 2523-
8973 URL https://www.ncbi.nlm.nih.gov/pmc/articles/PMC7270519/
2.1.1
* Satsuma J, Willox R, Ramani A, Grammaticos B and Carstea A S 2004
Physica A: Statistical Mechanics and its Applications 336 369–375 ISSN
0378-4371 URL https://www.sciencedirect.com/science/article/pii/
S0378437103012287 2.1.1, 2.1.1
* Chauhan S 2014 American Journal of Computaion and Applied Mathematics
4 17–23 URL https://www.researchgate.net/publication/260398597_
Stability_Analysis_of_SIR_Model_with_Vaccination 2.1.1
* Osman M A R E N and Adu I K 2017 Journal of Advances in Mathematics and
Computer Science 1–24 ISSN 2456-9968 URL https://journaljamcs.com/
index.php/JAMCS/article/view/23853 2.1.2
* van den Driessche P 2017 Infectious Disease Modelling 2 288–303 ISSN
2468-0427 URL https://www.sciencedirect.com/science/article/pii/
S2468042717300209 2.1.2, 2.2.3
* Shah J N, Shah J and Shah J 2020 Journal of Patan Academy of Health Sciences
7 48–57 ISSN 2091-2757 number: 1 URL https://www.nepjol.info/index.
php/JPAHS/article/view/28863 2.1.3
* Sharma R, Sardar S, Arshad A M, Ata F, Zara S and Munir W 2020 American Journal of Case Reports 21 ISSN 1941-5923 publisher: International Scientific Information, Inc. URL https://www.amjcaserep.com/abstract/full/
idArt/927154 2.1.3
* Troiano G and Nardi A 2021 Public Health 194 245–251 ISSN 0033-
3506 URL https://www.sciencedirect.com/science/article/pii/
S0033350621000834 2.1.3
* Chemaitelly H and Abu-Raddad L J 2022 The Lancet 399 771–773 ISSN 0140-
6736, 1474-547X publisher: Elsevier URL https://www.thelancet.com/
journals/lancet/article/PIIS0140-6736(22)00277-X/fulltext 2.1.3
* Ramesh S, Govindarajulu M, Parise R S, Neel L, Shankar T, Patel S, Lowery
P, Smith F, Dhanasekaran M and Moore T 2021 Vaccines 9 1195 ISSN 2076-
393X number: 10 Publisher: Multidisciplinary Digital Publishing Institute URL
https://www.mdpi.com/2076-393X/9/10/1195 2.1.3
* Mumbu A R J and Hugo A K 2020 Journal of Biological Dynamics 14
748–766 ISSN 1751-3758 publisher: Taylor & Francis _eprint: https://-
doi.org/10.1080/17513758.2020.1823494 URL https://doi.org/10.1080/
17513758.2020.1823494 2.1.3

## بیرونی روابط
* Over 40 smitta – bønemøte spreidde smitte i åtte kommunar [40 سے زائد سے متاثر - دعائیہ محفل اس وائرس کو 8 دیگر بلدیات تک پھیلا چکی ہے۔] (21 نومبر 2020) NRK
* Koronakommisjonen (in Norwegian)
* Wikiversity:COVID-19/All-cause deaths/Norway


زمرہ:کورونا وائرس کی وبا بلحاظ ملک و علاقہ، 2019ء - 2020ء
زمرہ:ناروے میں امراض کی پھوٹ
زمرہ:یورپ میں کورونا وائرس کی وبا، 2020ء